Taumatafakatanihanakoauauotamateaturipukakapikimaunahoronukupokaifenuakitanatahu
Taumatafakatanihanakoauauotamateaturipukakapikimaunahoronukupokaifenuakitanatahu (maoru: Taumatawhakatangihangakoauauotamateaturipukakapikimaungahoronukupokaiwhenuakitanatahu) ir 305 m augsts kalns Jaunzēlandes Ziemeļsalā, Hoksbejas reģionā. Kalna nosaukums tulkojumā nozīmē "Augstiene, kur Tamatea, cilvēks ar lielajiem ceļiem, kalnos kāpējs, apkārtceļojošais zemju rijējs, spēlējis degunflautu savai mīļotajai". No 85 burtiem (oriģinālrakstībā) sastāvošais nosaukums ir iekļauts Ginesa rekordu grāmatā kā viens no garākajiem vietvārdiem pasaulē.